Stiftelsen Akershus festning for Kunst og Kultur

Stiftelsen Akershus festning for Kunst og Kultur (SAKK) ble etablert i 1989 etter initiativ fra daværende forsvarsminister Johan Jørgen Holst. Forsvarsdepartementet inviterte Oslo kommune, Norges Bank, Akershus slotts venner og grunneier Katharina Mustad til å være medstiftere. SAKK er i dag ansvarlig for den sivile kunst og kultur formidlingen på Akershus festning, og stiftelsen samarbeider med de øvrige virksomhetene på området, for å utvikle Akershus festning til å bli det mest interessante og viktigste kulturområde i Norge på linje med Forsvarets øvrige festningsverk (Oscarsborg, Fredriksten, Bergenshus, Karl Johansvern), Maihaugen, Norsk Folkemuseum og Blaafarveverket.  

Daglig leder fra grunnleggelsen frem til høsten 2007 var skuespiller og tidligere Riksteatersjef Gudrun Waadeland. I 2013 oppnevnte Forsvarsdepartementet Anne Christine Kroepelien som styreleder. Fra våren 2015 er daglig leder Anna Lena Flatland.

Karpedammen scene 
SAKK står for driften av Karpedammen scene på Akershus festning, en utescene som er unik i sitt slag i Oslo. Området var en gang del av et gammelt vannløp på festningen, og dammen er vist på kart fra 1700-tallet og igjenfylt etter midten av 1800-tallet. I 1960-årene ble dammen reetablert og består i dag av et stort grøntareal inne på festningen med en egen friluftsscene.

Karpedammen scene sto ferdig i 2011 og har en kapasitet på inntil 3500 besøkende.

Peer Gynt på Akershus festning 
Hver sommer setter SAKK opp et festningsspill på Karpedammen scene. Den første oppsetningen var "Kongeblod" i 2012 av Terje Nordby med Nicolai Cleve Brock og Anna Bache-Wiig i hovedrollene. Regien var ved Lasse Kolsrud og Henning Sommerro komponerte musikken. Stykket tar for seg bakholdsangrepet på godseier og høvedsmann Knut Alvsson som et av de største dramaene i norsk historie, og hva som skjedde på Akershus festning den dagen 18. august i 1502. 

I 2017 ble det satt opp en jubileumsforestilling av Peer Gynt i anledning 150-årsjubileet for Henrik Ibsen sitt stykke med Hans Marius Hoff Mittet som Peer, Lise Fjeldstad som Mor Åse og Karoline Krüger som Anitra og Den grønnkledde. Svein Sturla Hungnes sto for regi og musikken var ved Edvard Grieg og Eirik Myhr. Oppsettingen ble gjentatt sommeren 2018 med Mittet, Fjeldstad og Krüger, og i 2019, da med Hilde Louise Asbjørnsen som Anitra og Mari Maurstad som Den Grønnkledde. Musikken ble fremført av Forsvarets stabsmusikkorps. 

26. - 29. august 2020 settes Kristin Lavransdatter opp i en spektakulær utendørsversjon med Herborg Kråkevik og Hans Marius Hoff Mittet i rollene som Kristin og Erlend. Hungnes har regien og musikken er ved Julian Berntzen.

Teater 
I tillegg til det årlige festningsspillet har SAKK siden 2017 satt opp vandreteater på Akershus festning hver sommer. Gjennom ulike tablåer og scener forflytter publikum seg sammen med profersjonelle skuespillere rundt på festningsområdet, og møter på kjente skikkelser som har en tilknyttning til festningen og dens historie. I 2017, 2018 og 2019 har stykket "Årringer i Stein" med manus og regi av Knut Jørgen Moe og Torgrim Mellum Stene vært vandreteatret på festningen, med Elisabet Aars, Robin Øverby, Desiree Vaksdal, Elg Elgesem og Elin Gunnarsdotter Sandvik i de ulike rollene. 

Ved siden av å produsere egne oppsettinger samarbeider SAKK med flere ulike aktører. Siden 2009 har Shakespeares Globe gjestet borggården på Akershus slott med oppsettinger som The Comedy of Errors, A Midsommer Nights Dream, Hamlet og Romeo og Julie. I 2018 og 2019 var også borggården stoppested under deres internasjonale turné Globe on Tour.

Konserter 
Ved siden av teatervirksomhet jobber SAKK for å gjøre Karpedammen scene og festningen til en attraktiv musikkscene med helt særegne konsertopplevelser. 

I 2017 ble også Vamp den første artisten som hadde konsert i borggården på Akershus slott.

Tidligere arrangement 

 Jul på Akershus festning
 Kulturnatt
 Lørdagsopera
 Womans International Party
 Verdens kuleste dag
 Shakespeares Globe on Tour på Akershus slott
 Ole Børud synger Earth, Wind & Fire
 Oslo Kammermusikkfestival - Kraggerud & Gaarder - Equinox
 Oslo Kammermusikkfestival - Barratt Dues Drømmekonsert
 Storbandkonsert Jazzå m/solist Renate S. Nygård og Ray Bebi
 Vandreteateret: Årringer i stein
 VAMP på Karpedammen scene
 Peer Gynt på Akershus festning 
 17. mai-komiteens festkonsert
 "Øving til 17. mai" - Barnehagenes 17. mai-feiring

 Julestemninger i Akershus slottskirke
 Forsvarets stabsmusikk med Angelina Jordan
 Middelalderfestivalen 
 Pulse of Floyd - The Great Pink Floyd Show
 Jazz på Karpedammen: Jamie Cullum, Beady Belle og Gregory Porter
 The Vicinity - Veteranens Nærhet  VICINITY 
 Kongelige norske marines musikkorps' storband
 Kampen janitsjarorkester
 Musikkfest Oslo

Eksterne lenker
Offisielt nettsted

Norske stiftelser
Etableringer i 1989